Document ID: 31988R4112

Ir-Regolament tal-Kummissjoni (KEE) Nru 4112/88
tal− 21 ta’ Diċembru 1988
li jemenda r-Regolament (KEE) Nru 315/68 li jistabilixxi l-istandards ta’ kwalita’ għall-basal tal-fjuri, basal tal-qasab u tuberi
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) nru 234/68 tas− 27 ta’ Frar 1968 dwar l-istabbiliment ta’ organizzazzjoni komuni tas-suq ta’ siġar ħajjin u pjanti oħra, basal, għeruq u affarijiet ta’ din ix-xorta, fjuri u weraq tat-tiżjin [1], kif emendat l-aħħar bir-Regolament (KEE) nru 3991/87 [2], u b’mod partikolari Artikolu 3 tiegħu,
Wara li kkunsidra l-proposta mill-Kummissjoni,
Billi r-Regolament (KEE) Nru 315/68 [3], kif emendat l-aħħar bir-Regolament (KEE) Nru 1733/84 [4], jistabbilixxi standards ta’ kwalità għall-basal tal-fjuri, basal tal-qasab u tuberi intenzjonati għall-bejgħ lill-konsumaturi għall-ħtiġiet personali tagħhom fil-Komunita jew għall-esportazzjoni lejn pajjiżi terzi;
Billi d-deskrizzjoni tat-tariffa tal-prodotti nvoluti għandha tiġi adattata sabiex tiġi meqjusa l-implimentazzjoni tan-nomenklatura tat-tariffi introdotta bir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-numenklatura tat-tariffa u tal-istatistika [5], kif emendat l-aħħar bir-Regolament (KEE) Nru 3468/88 [6];
Billi t-tieni subparagrafu ta’ Artikolu 2(1) tar-Regolament (KEE) Nru 315/68 jistabbilixxi kondizzjonijiet tat-tqegħid fis-suq fil-Komunità għal prodotti maħsuba għal użu jew destinazzjoni minbarra dawk imsemmija fl-ewwel subparagrafu ta’ dak il-paragrafu; billi, fid-dawl tal-esperjenza miksuba, ir-regoli tas-suq li jeżistu fil-każ ta’ esportazzjoni lejn pajjiżi terzi għandhom jiġu applikati għal dawk il-prodotti li m’humiex maħsuba għal bejgħ lill-konsumaturi,
ADOTTA DAN IR-REGOLAMENT:
Artikolu 1
Ir-Regolament (KEE) Nru 315/68 huwa hawnhekk emendat kif ġej:
1. Artikolu 1 huwa mibdul b’dan li ġej:
"Artikolu 1
Standards ta’ kwalità għandhom jiġu stabbiliti għall-basal, tuberi, għeruq bit-tuberi, basal tal-qasab, kuruni u riżomi, reqdin, li jaqgħu taħt il-kodiċi NM 060110.
Dawk l-i standards ta’ kwalità huma definiti fl-Anness ta’ dan."
2. Artikolu 2(1) huwa mibdul b’dan li ġej:
"1. Jekk il-prodotti elenkati f’Artikolu 1 ma jkunux kompatibbli mal-i standards ta’ kwalità, dawn ma jistgħux:
- Ġewwa l-Komunità:
(i) Jinżammu jew jiġu trasportati bl-iskop ta’ bejgħ, fi kwalunkwe stadju tal-marketing, f’pakketti maħsuba għall-konsumatur jew għall-ħteġiet personali tiegħu;
(ii) Jiġu esposti għall-bejgħ, offruti għall-bejgħ, mibjugħa jew kunsinnati lill-konsumatur, minn kummerċjant jew direttament mill-produttur;
- Jiġu esportati lejn pajjiż terz għall-bejgħ lill-konsumatur għall-ħtiġiet personali tiegħu.
Il-prodotti msemmija f’Artikolu 1 u li huma maħsuba għal skopijiet barra minn dawk imsemmija fl-ewwel subparagrafu ma jistgħux jitqiegħdu fis-suq tal-Komunità jew jiġu esportati lejn pajjiż terz ħlief jekk:
(a) Ikunu konformi mad-dispożizzjonijiet imniżżla fl-1 paragrafu tat-Titolu II ta’ dan l-Anness;
(b) Kull pakkett ikun juri dawn id-dettalji, immarkati b’mod li jinqraw u li ma jistgħux jiġu mħassra:
- Identifikazzjoni tal-bejjiegħ:
Isem u indirizz jew marka tal-kodiċi
- Natura tal-prodott:"Mhux għall-bejgħ lill-konsumatur għall-ħtiġiet personali tiegħu", li magħha jkun magħdud, kif xieraq, "Prtodott għat-tkattir"
(ċ) L-ippakkjar huwa b’mod ċar differenti minn dak użat għall-bejgħ lill-konsumatur għall-ħtiġiet personali tiegħu."
Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Diċembru 1988.

Labels: 7
6